33. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 319 της 18 Απρ./6 Μαΐου 1978 (ΦΕΚ Α΄ 68) Περί των προϋποθέσεων και της διαδικασίας της διαγραφής ή εκπτώσεως εσόδων των υπό του Υπουργείου Πολιτισμού και Επιστημών εποπτευομένων Νομικών Προσώπων Δημοσίου Δικαίου, ως και της διαδικασίας της επιστροφής αχρεωστήτως εισπραχθέντων εσόδων. Έχοντες υπ’ όψιν: 1.Τας διατάξεις της παρ. 6 του άρθρ. 5 του υπ’ αριθ. 496/1974 Ν.Δ/τος «περί Λογιστικού των Νομικών Προσώπων Δημοσίου Δικαίου», ως ετροποποιήθη και συνεπληρώθη δια του Νόμ. 250/1976 «περί αντικαταστάσεως του άρθρ. 62 του Ν.Δ. 496/1974 κ.λ.π.» και του Νόμ. 369/1976 «περί τροποποιήσεως και συμπληρώσεως του Ν.Δ. 496/1974 κ.λ.π.». 2.Το υπ’ αριθ. 3/12.10.76 Πρακτικόν της Γνωμοδοτικής Επιτροπής Λογιστικού των Νομικών Προσώπων Δημοσίου Δικαίου, της προβλεπομένης υπό του άρθρ. 16 του Νόμ. 369/1976. 3.Την υπ’ αριθ. 398/1977 γνωμοδότησιν του Συμβουλίου της Επικρατείας, προτάσει των Υπουργών Οικονομικών και Πολιτισμού και Επιστημών, αποφασίζομεν: Διαγραφή Χρεών Άρθρ.1.-1.Χρέη εν γένει προς τα υπό του Υπουργείου Πολιτισμού και Επιστημών εποπτευόμενα Νομικά Πρόσωπα Δημοσίου Δικαίου δύναται να διαγραφούν εν όλω ή εν μέρει δι’ αποφάσεως του διοικούντος το νομικόν πρόσωπον συλλογικού οργάνου, μετά ειδικώς ητιολογημένην πρότασιν του προϊσταμένου της αρμοδίας του νομικού προσώπου υπηρεσίας, εφ’ όσον οφείλονται: α)Παρά οφειλετών αποβιωσάντων άνευ οιασδήποτε περιουσίας, των οποίων οι κληρονόμοι απεποιήθησαν την επαχθείσαν κληρονομίαν. β)Παρά απόρων οφειλετών των οποίων η απορία τεκμαίρεται εξ εγγράφων στοιχείων του νομικού προσώπου ή Δημοσίας τινός Αρχής και εν ισχύϊ πιστοποιητικού απορίας εκδιδομένου υπό της αρμοδίας Υπηρεσίας του Υπουργείου Κοινωνικών Υπηρεσιών, η δε είσπραξις του χρέους δεν επετεύχθη επί τριετίαν από της λήξεως του οικονομικού έτους καθ’ ο εβεβαιώθη. γ)Παρά οφειλετών των οποίων εξεποιήθη αναγκαστικώς κατά τας κειμένας διατάξεις, ολόκληρος η περιουσία, η δε επί δύο έτη επιδίωξις της εισπράξεως των υπολοίπων χρεών του, δια των λοιπών αναγκαστικών μέτρων, απέβη άνευ αποτελέσματος. δ)Παρ’ αγνώστου διαμονής οφειλετών και παρ’ αλλοδαπών μονίμων κατοίκων εξωτερικού, αι δε επί τρία έτη από της βεβαιώσεως του χρέους εις  το    νομικόν    πρόσωπον    αποδεδειγμένως    κατα(Μετά την σελ. 126,9160) Σελ. 126,9161 Τεύχος 684-Σελ. 99 Λογιστικό Ειδικών Ταμείων Ν.Π.Δ.Δ. 25.Β.ε.32-33 βληθείσαι προσπάθειαι προς ανεύρεσιν της διαμονής αυτών και είσπραξιν του χρέους απέβησαν άνευ αποτελέσματος. 2.Η κατά την προηγουμένην παράγραφον πρότασις του προϊσταμένου της αρμοδίας του νομικού προσώπου υπηρεσίας περί διαγραφής χρέους ενεργείται είτε οίκοθεν υπό τούτου, είτε μετ’ αίτησιν του οφειλέτου. 3.Υποθέσεις περί διαγραφής δι’ ας εξεδόθη απορριπτική απόφασις δεν δύνανται να επανεξετασθούν προ της παρόδου έτους από της εκδόσεως της αποφάσεως. 4.Δι’ ομοίων αποφάσεων και κατά την αυτήν διαδικασίαν χρέη διαγραφέντα δύνανται να επαναβεβαιωθούν, εν όλω ή εν μέρει, κατόπιν προτάσεως του προϊσταμένου της αρμοδίας του νομικού προσώπου υπηρεσίας, ή της εποπτευούσης τούτο Αρχής εάν εβελτιώθη η οικονομική κατάστασις του οφειλέτου και εφ’ όσον τα χρέη ταύτα δεν θα είχον παραγραφή εάν δεν είχε μεσολαβήση η διαγραφή. Έκπτωσις εσόδων Άρθρ.2.-1.Η βάσει διατάξεως νόμου ή αποφάσεως αρμοδίου Δικαστηρίου ή Επιτροπής ή Δημοσίας Αρχής έκπτωσις βεβαιωθέντων εσόδων του νομικού προσώπου ενεργείται υπό του βεβαιώσαντος τα έσοδα ταύτα οργάνου, το οποίον προβαίνει εις την έκδοσιν εκκαθαριστικών σημειωμάτων εις διπλούν. Η έκπτωσις βεβαιωθέντων εσόδων εγκρίνεται υπό του διοικούντος το νομικόν πρόσωπον συλλογικού οργάνου. 2.Εις το εκκαθαριστικόν σημείωμα αναγράφονται το ονοματεπώνυμον, πατρώνυμον, το επάγγελμα και η διεύθυνσις του υπέρ ου η έκπτωσις, το είδος του εκπιπτομένου εσόδου, η αιτία της εκπτώσεως (ο αριθμός και η χρονολογία της οικείας αποφάσεως ή διατάξεως), το οικονομικόν έτος εις ο ανάγεται το έσοδον, το οικονομικόν έτος καθ’ ο εβεβαιώθη, ο αριθμός και η ημερομηνία του τυχόν εκδιδομένου τριπλοτύπου αποδεικτικού παραλαβής εισπρακτέων εσόδων, οι κωδικοί αριθμοί του Προϋπολογισμού, το ολικόν ποσόν βεβαιώσεως, το απομένον υπόλοιπον εκ ταύτης και το εκπεστέον ποσόν. 3.Τα εκκαθαριστικά σημειώματα υπογράφονται υπό του ενεργούντος της εκκαθάρισιν του χρέους υπαλλήλου, του προϊσταμένου του Τμήματος, εφ’ όσον υπάρχει, και του προϊσταμένου της Υπηρεσίας. Σελ. 126,9162 Τεύχος 684-Σελ. 100 4.Επιτρέπεται η δι’ ενός εκκαθαριστικού σημειώματος διαγραφή χρεών εις βάρος μεγάλου αριθμού οφειλετών. Εν τη περιπτώσει ταύτη το εκκαθαριστικόν σημείωμα θα συνοδεύεται υπό σχετικής εις διπλούν ονομαστικής καταστάσεως των οφειλετών, των οποίων τα χρέη διαγράφονται, περιλαμβανούσης άπαντα τα υπό της παρ. 2 του παρόντος άρθρου προβλεπόμενα στοιχεία. Άρθρ.3.-Δια την εις τον δικαιούχον επιστροφήν χρέους, αποστέλλεται υπό του προϊσταμένου της αρμοδίας του νομικού προσώπου υπηρεσίας ειδοποίησις επί αποδείξει περί του επιστρεπτέου εις αυτόν ποσού άμα ως περιέλθει εις το νομικόν πρόσωπον τίτλος εκπτώσεως ή διαγραφής χρέους, επαγομένης εν όλω ή εν μέρει επιστροφήν τούτου, ως αχρεωστήτως εισπραχθέντος. 25.Β.ε.33 Λογιστικό Ειδικών Ταμείων Ν.Π.Δ.Δ. Άρθρ.4.-1.Δια την επιστροφήν των αχρεωστήτως εισπραχθέντων εσόδων εκδίδονται χρηματικά εντάλματα. 2.Δικαιολογητικά εκδόσεως του χρηματικού εντάλματος επιστροφής χρέους αποτελούν: α)αίτησις του δικαιούχου, β)το πρωτότυπον του εκκαθαριστικού σημειώματος εκπτώσεως, γ)πλήρες αντίγραφον της αποφάσεως και παντός εν γένει τίτλου, εφ’ ου θεμελιούται η επιστροφή, δ)αι αποδείξεις πληρωμής του χρέους και ε)η εγκριτική απόφασις του διοικούντος το νομικόν πρόσωπον συλλογικού οργάνου. 3.Δεν απαιτείται η εις το νομικόν πρόσωπον υποβολή αιτήσεως υπό του δικαιούχου, εφ’ όσον η επιστροφή ενεργείται κατά τας διατάξεις της παρ. 1 του άρθρ. 2 του παρόντος Δ/τος. Άρθρ.5.-1.Εις τας περιπτώσεις καθ’ ας προβλέπεται υπό του Νόμου ή επιβάλλεται δια δικαστικής αποφάσεως επιστροφή παραβόλων ή δικαστικών εξόδων και τελών, συντάσσεται εις διπλούν εκκαθαριστικόν σημείωμα υπό της αρμοδίας υπηρεσίας του Ν.Π.Δ.Δ. Επί επιστροφής παραβόλων λόγω μη χρησιμοποιήσεως αυτών συντάσσεται σχετική πράξις περί μη χρησιμοποιήσεως του παραβόλου, όπισθεν του τριπλοτύπου εισπράξεως τούτου υπογραφομένη, προκειμένου μεν περί παραβόλων δια την συζήτησιν υποθέσεων ενώπιον Αρχών ή Επιτροπών εν γένει, υπό του προϊσταμένου της Αρχής ή υπό του Προέδρου και του Γραμματέως της Επιτροπής, προκειμένου δε περί παραβόλων συζητήσεως υποθέσεων ενώπιον παντός Δικαστηρίου, υπό του αρμοδίου Γραμματέως τούτου. Επί των εν λόγω περιπτώσεων επιστροφής δεν απαιτείται η σύνταξις της περί ης η παρ.2 του άρθρ.6 του παρόντος Δ/τος πράξεως του προϊσταμένου της οικονομικής υπηρεσίας του νομικού προσώπου. 2.Επί επιστροφής χρεών βεβαιωθέντων εις το νομικόν πρόσωπον κατά την συνήθη διαδικασίαν βάσει τίτλων εισπράξεως δεν απαιτείται η προσκόμισις των εκδοθεισών τριπλοτύπων αποδείξεων εισπράξεως των χρεών τούτων. Αντιθέτως, αι αποδείξεις αύται τυγχάνουσιν απαραίτητοι δια την επιστροφήν χρεών, ων η βεβαίωσις δεν βασίζεται επί τίτλων εισπράξεως. Εάν εις τας περιπτώσεις ταύτας αι αποδείξεις εισπράξεως ευρίσκωνται κατατεθειμέναι παρά τινι Αρχή ή Συμβολαιογράφω αναγκαιούσαι αυτοίς ως δικαιολογητικόν της γενομένης καταβολής, η επιστροφή ενεργείται βάσει κεκυρωμένων αντιγράφων της Αρχής ή του Συμβολαιογράφου παρ’ οις είναι κατατεθειμένον το πρωτότυπον. Η επιστροφή γνωστοποιείται εις την κατέχουσαν την απόδειξιν Αρχήν ή Συμβολαιογράφον ίνα μεριμνήση δια την υπ’ αυτής καταχώρησιν πράξεως περί της γενομένης επιστροφής. 3.Εις τας περιπτώσεις αχρεωστήτου καταβολής χρεών υπό τινος ή υπό τινων των ενδιαφερομένων, η επιστροφή ενεργείται εις τους πράγματι καταβαλόντας βάσει δικαιολογητικών αποδεικνυόντων την υπό τούτων καταβολήν. Άρθρ.6.-1.Εις τας περιπτώσεις διπλής εισπράξεως του αυτού χρέους ή εισπράξεως άνευ νομίμου αιτίας ή επί πλέον εισπράξεως ποσού λόγω εσφαλμένου υπολογισμού, ως και εις τας περιπτώσεις εν γένει της οίκοθεν αχρεωστήτου εισπράξεως παρά του νομικού προσώπου διαφόρων ποσών, η επιστροφή ενεργείται οίκοθεν υπό τούτου εις τους δικαιούχους. 2.Δικαιολογητικά της επιστροφής αποτελούν α)πράξις συντασσομένη εφ’ άπαξ και εις διπλούν του αντιγράφου τιθεμένου εις το Αρχείον και υπογραφομένη υπό του προϊσταμένου της οικονομικής υπηρεσίας του νομικού προσώπου και του συντάξαντος ταύτην υπαλλήλου, εν η μνημονεύονται, πλην του ονοματεπωνύμου, πατρωνύμου και λοιπών στοιχείων του δικαιούχου του επιστρεπτέου ποσού, τα στοιχεία του τριπλοτύπου εισπράξεως και η αιτία της επιστροφής και β)η εγκριτική απόφασις του διοικούντος το νομικόν πρόσωπον συλλογικού οργάνου. Άρθρ.7.-Εις περίπτωσιν εσφαλμένου καταλογισμού εισπραχθέντος εσόδου αποκαθίσταται ο εσφαλμένος καταλογισμός δια μεταφοράς του εισπραχθέντος ποσού υπό τον οικείον κωδικόν αριθμόν εσόδου του Προϋπολογισμού δια σαφώς ητιολογημένης πράξεως του προϊσταμένου της οικονομικής υπηρεσίας του νομικού προσώπου. Άρθρ.8.-Η ισχύς του παρόντος άρχεται από της 1ης του μεθεπομένου από της δημοσιεύσεώς του μηνός. Εις τον Υπουργόν Πολιτισμού και Επιστημών, ανατίθεμεν την δημοσίευσιν και εκτέλεσιν του παρόντος. (Αντί για τη σελ. 126,9163) Σελ. 126,9163(α) Τεύχος 717-Σελ. 31 Λογιστικό Ειδικών Ταμείων Ν.Π.Δ.Δ. 25.Β.ε.33 